Karan kwana: Yadda wasu mutane 30 suka gamu da mummunan ajali a sabuwar shekara ▷ Legit.ng
4 months ago 2832 views by Muhammad Auwal
Akalla mutane Talatin ne suka gamu da ajalinsu a yayin da wata babbar motar daukan kaya watau Tirela ta tattakesu, daga cikinsu har da wata mata mai dauke da juna biyu, kamar yadda jaridar Daily Trust ta ruwaito.
Majiyar Legit.com ta ruwaito wannan lamari ya faru ne a ranar Litinin, 31 ga watan Disamba, ranar karshe ta shekarar 2018 da misalign karfe 11:45 na dare, kimanin mintuna 15 gabanin shiga sabuwar shekarar 2019 a awon bature kenan.
KU KARANTA: Yajin aiki: Hakurin mu ya kusa karewa – ‘Dalibai sun fadawa Buhari da ASUU
Jami'an hukumar FRSC
Wani shaidan gani da ido ya tabbatar ma majiyarmu cewar mutanen su Talatin sun gamu da ajalinsu ne a daidai garin Gbagi tuntun dake kan babbar hanyar Ife zuwa Ibadan daga jahar Osun.
Sai dai majiyar ta bayyana cewar ana zargin direban babbar motar da kasancewa a halin maye da marisa a daidai lokacin da yake tukin motar, ma’ana sai da ya bankadi barasa kafin ya fara tukin, wanda wannan hali ne da aka san direbobin Najeriya da shi.
Amma dai zuwa lokacin tattara rahoton nan babu wani jawabi daga ofishin hukumar kare haddura ta kasa, FRSC, reshen jahar Oyo ko kuma rundunar Yansandan jahar Oyo dangane da mummunan hadarin.
Irin wannan hadari ba sabon abu bane akan babbar hanyar Ibadan, inda ko a watan satumbar shekarar 2017 sai da aka kamanta wata kazamar hadari akan wannan hanya, wanda tayi sanadiyyar mutuwar mutane Talatin farat daya, tare da jikkata mutane goma.
Ibadan NewsHausa NewsMaza Da MataKisa
Ankara style Ankara short gown styles Code to check Airtel data balance Latest Ghana weaving shuku Ecobank internet banking
Gagarumin yajin aiki: Zamu gwabza da gwamnati akan karancin albashin N30, 000